Goran Kulenović

**Goran Kulenović** (Zagreb, 1971.), hrvatski filmski scenarist, montažer i režiser. 

Rođen je 1971. godine u Zagrebu, gdje je i studirao filmsku i TV režiju na Akademiji dramske umjetnosti. Karijeru je započeo kao redatelj muzičkih spotova, a među izvođačima s kojima je radio su Hladno pivo, Darko Rundek, Jinx, Zabranjeno pušenje, Stampedo, Divas, Nina Badrić, Psihomodo pop, Šajeta, Tram 11, Severina i drugi. Kao redatelj, snimio je više od 45 muzičkih spotova, a njegov spot za pjesmu "Politika" Hladnog piva donio mu je i Porina i Crnog mačka za najbolji video spot 2000. godine. Porina u istoj kategoriji dobio je i 2004. godine za pjesmu "Zimmer frei", također od Hladnog piva.

Istovremeno, Kulenović se bavio i filmskom režijom. Bio je asistent režije na filmu *Garcia*, a prvi samostalni uradak bio mu je kratkometražni igrani film *[[Okus limuna]]* iz 1993. godine. Tijekom 90-ih uglavnom radi na kratkometražnim filmovima, a 2002. godine režirao je segment "Ravno do dna" u dvodijelnom omnibus filmu *[[24 sata (film, 2002)|24 sata]]*, za koji je nagražen nagradom Oktavijan te *[[Vjesnik]]ovom* nagradom *Breza*. Godine 2005., u produkciji Interfilma, s emitiranjem je započela serija *[[Bitange i princeze]]*, prvi Kulenovićev veliki uspjeh. Inspirirana američkom serijom *[[Friends]]*, *Bitange i princeze* postali su prvi pravi hrvatski sitcom koji će biti nominiran za čak tri Večernjakova ekrana. Iako je serija trebala završiti s drugom sezonom, u konačnici je emitirano pet sezona, a serija je danas ostvarila kultni status. Godine 2007. režirao je svoj prvi dugometražni film, komediju *[[Pjevajte nešto ljubavno]]*. 

Po završetku *Bitangi i princeza*, Kulenović je s Vinkom Brešanom osmislio seriju *[[Provodi i sprovodi]]*, ali koja je ukinuta nakon samo 20 epizoda. Sljedeći veliki projekt uslijedio je 2015. godine, kada je na HRT-u započelo emitiranje serije *[[Crno-bijeli svijet|Crno-bijeli svijet]]*, humoristične obrade života u SFR Jugoslaviji nakon Titove smrti uz poseban osvrt na novovalnu scenu. Serija je emitirana sve do 2021. godine, a emitirano je ukupno 48 epizoda kroz četiri sezone. Godine 2023. radio je na seriji *[[Mrkomir Prvi]]* te je režirao svoj drugi dugometražni film, *[[Smrt Djevojčice sa žigicama (film)|Smrt Djevojčice sa žigicama]]*, adaptaciju istoimenog romana Zorana Ferića koja je naišla na dobar prijem među publikom i kritikom. 

Početkom 2025. godine započeo je snimanje nove humoristične serije koju je autorizirao zajedno s Brankom Ružićem, s kojim je surađivao na *Bitangama i princezama*. Serija, naslova *[[Blaž među ženama]]*, započela je s emitiranjem na jesen 2025. godine na HRT-u. 

## Filmografija
:
}
| 
| 
| 
| Kratkometražni film
|-
| 
| *[[Trgovci srećom]]*
| 
| 
| 
| 
| Kratkometražni film
|-
| 
| "Ravno do dna"
| 
| 
| 
| 
| Segment omnibus filma *[[24 sata (film, 2002)|24 sata]]*, koredatelj Kristijan Milić
|-
| 
| *[[Bitange i princeze]]*
| 
| 
| 
| 
| Televizijska serija, 5 sezona (autor)
|-
| 
| *[[Pjevajte nešto ljubavno]]*
| 
| 
| 
| 
| 
|-
| 
| *[[Provodi i sprovodi]]*
| 
| 
| 
| 
| Televizijska serija, 1 sezona (koautor)
|-
| 
| *[[Crno-bijeli svijet (serija)|Crno-bijeli svijet]]*
| 
| 
| 
| 
| Televizijska serija, 4 sezone (koautor)
|-
| rowspan="2"| 
| *[[Mrkomir Prvi]]*
| 
| 
| 
| 
| Televizijska serija, 2 epizode
|-
| *[[Smrt Djevojčice sa žigicama (film)|Smrt Djevjočice sa žigicama]]*
| 
| 
| 
| 
| koscenarist Zoran Ferić
|-
| 
| *[[Blaž među ženama]]*
| 
| 
| 
| 
| Televizijska serija (koautor)
|}

## Nagrade

* **[[Porin za najbolji video spot]]** za video spot pjesme "Politika"  grupe Hladno pivo (2000.)
* **[[Crni mačak (nagrada)|Crni mačak]] za najbolji video spot** za video spot pjesme "Politika"  grupe Hladno pivo (2000.)
* **[[Oktavijan (nagrada)|Nagrada Oktavijan]]** Hrvatskog društva filmskih kritičara za najbolji srednjometražni igrani film za segment "Ravno do dna" (2002.
* **[[Nagrada Breza]]** za najboljeg debitanta za film *[[24 sata (film, 2002)|24 sata]]* (2002., zajedno s Kristijanom Milićem)
* **[[Porin za najbolji video spot]]** za video spot pjesme "Zimmer frei"  grupe Hladno pivo (2004.)

## Vanjske veze
*